**II. balík inflačnej pomoci**

**A) dotácia pre nezaopatrené dieťa, na ktoré je určená vyživovacia povinnosť rozhodnutím súdu**

 **najviac vo výške 150 EUR**

Žiadateľom o dotáciu je:

* rodič maloletého nezaopatreného dieťaťa,
* plnoleté nezaopatrené dieťa  **aj v prípade, keď rozhodnutím súdu nie je určené výživné poukazovať do jeho rúk, ale výživné je určené rodičovi**

Ak o dotáciu požiada rodič plnoletého nezaopatreného dieťaťa, je potrebné, aby plnoleté nezaopatrené dieťa dalo súhlas k podaniu žiadosti o dotáciu zo strany rodiča (2.strana žiadosti v prílohe).

Ak je žiadateľom o dotáciu plnoleté nezaopatrené dieťa:

   **určené výživné od obidvoch rodičov sa nesčítava, pre vyplatenie dotácie vo výške 100 € postačuje, ak aspoň jedno výživné je najviac vo výške 150 €**

  **určené výživné od každého rodiča je vo výške najviac 150 € (napr. matka 100€, otec 130€), dotáciu je možné poskytnúť len vo výške 1 x 100 €**

Úrad prihliada na výšku výživného v rozsudku doloženého v čase podania žiadosti a to aj v prípade, ak pri spracovaní dotácie bude mať k dispozícii nové vykonateľné rozhodnutie s upravenou výškou výživného.

**B)     dotácia pre fyzickú plnoletú osobu, ktorej v období od 30. apríla 2020 do 31. októbra  2022**

 **z  dôvodu nadobudnutia plnoletosti zaniklo zverenie do starostlivosti nahrádzajúcej**

 **starostlivosť rodičov**

* uzavretím manželstva sa neplnoletá osoba stáva plnoletou, a tým zaniká náhradná starostlivosť  z dôvodu nadobudnutia plnoletosti
* ak v posudzovanom období od 30.04.2020 do 31.10.2022 neplnoleté dieťa uzavrelo manželstvo, zaniklo zverenie do starostlivosti nahrádzajúcej starostlivosť rodičov a dotáciu je možné poskytnúť vo výške 100 €

**C)     dotácia pre fyzickú plnoletú osobu, pre ktorú sa v období od 30. apríla 2020 do 31.**

 **októbra  2022 vykonávali opatrenia sociálnoprávnej ochrany detí a sociálnej kurately**

 **v centre pre deti a rodiny na základe rozhodnutia súdu pobytovou formou, s výnimkou**

 **výkonu resocializačného programu**

Žiadateľom o dotáciu na podporu humanitárnej pomoci je fyzická osoba s trvalým alebo prechodným pobytom v SR.

Úrad poskytne dotáciu na základe žiadosti podanej do 31.12.2022:

* osobne alebo poštou na príslušný úrad práce, sociálnych vecí a rodiny podľa trvalého/prechodného pobytu;
* elektronickými prostriedkami (e-mailom, pričom žiadosť je potrebné podpísať a vo forme skenu poslať na úrad) bez kvalifikovaného elektronického podpisu, doplnenie žiadosti v listinnej podobe sa nevyžaduje.

Na žiadosti podané po 31.12.2022 sa nebude prihliadať.